PATVIRTINTA

Vilniaus rajono savivaldybės tarybos

2017 m. balandžio 27 d.

sprendimu Nr. T3 -166

2 priedas

**VILNIAUS R. BEZDONIŲ JULIJAUS SLOVACKIO GIMNAZIJOS**

**DIREKTORĖS VESLAVOS VOINIČ**

**2016 METŲ VEIKLOS ATASKAITA**

2017-04-14

Bezdonys

1. GIMNAZIJOS PRISTATYMAS:

Vilniaus r. Bezdonių Julijaus Slovackio gimnazija yra savivaldybės biudžetinė įstaiga, vykdanti formaliojo pradinio, pagrindinio, akredituota vidurinio ugdymo ir neformaliojo švietimo programas. Ugdymas organizuojamas lenkų kalba. Informacija apie gimnazijos veiklą skelbiama internetinėje svetainėje <http://www.slovackio.vilniausr.lm.lt>.

Gimnazijos direktorė Veslava Voinič, vadybinis stažas – 19 metų, II vadybinė kategorija.

Gimnazija turi savo vėliavą, himną, emblemą, ženkliuką, uniformą.

Gimnazijoje puoselėjamos tradicijos (Rugsėjo 1-osios šventė, Mokytojo diena, Motinos diena, Kalėdiniai susitikimai, Senelių šventė, Šimtadienis, Užgavėnės ir kt.). Mokinių asmeninėms, socialinėms, edukacinėms kompetencijoms ugdyti organizuojamas neformalusis švietimas: choras „Nuta“ savo veikla garsino gimnaziją per tėvų susirinkimus, Bezdonių miestelio renginius; dramos būrelis „Skrzat“ savo vaidinimus irgi pristatė per gimnazijos bei Bezdonių miestelio renginius, dalyvavo Respublikiniame mokyklinių teatrų festivalyje; veikia šiuolaikinių šokių studija, anglų kalbos, futbolo bei teniso būreliai. Neformaliojo ugdymo užsiėmimus po pamokų organizuoja gimnazijos mokytojai. Neformaliojo švietimo veiklai buvo skirta 20 valandų. 36 proc. mokinių lankė už gimnazijos ribų menų, sporto mokyklas, užsiėmimus pagal NVŠ programas.

1. GIMNAZIJOS ORGANIZACINĖ STRUKTŪRA IR VALDYMAS

Gimnazijai vadovauja direktorius. Veiklą koordinuoja direktoriaus pavaduotojas ugdymui ir direktoriaus pavaduotojas ūkio reikalams. Gimnazija savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, Vilniaus rajono savivaldybės tarybos sprendimais, Vilniaus rajono savivaldybės administracijos direktoriaus įsakymais ir kitais teisės aktais, gimnazijos nuostatais.

**Gimnazjos savivaldos, darbo grupės:** Gimnazijos taryba, Mokytojų taryba, Metodinė taryba, Kalbų ir socialinių mokslų metodinė grupė, Tiksliųjų ir gamtos mokslų metodinė grupė, Meninio, dorinio ugdymo bei kūno kultūros metodinė grupė, 5 – 8, I-IVG klasių auklėtojų metodinė grupė, Pradinio ugdymo metodinė grupė, Mokinių taryba, Tėvų komitetas, Vaiko gerovės komisija, Profesinio orientavimo darbo grupė, Vidurinio ugdymo įgyvendinimo darbo grupė, Gimnazijos veiklos kokybės įsivertinimo darbo grupė, Viešųjų pirkimų komisija, Inventorizacijos komisija, Mokytojų ir pagalbos mokiniui specialistų atestacijos komisija, Nemokamo mokinių maitinimo organizavimo komisija, Internetinės svetainės kūrimo darbo grupė, Ekstremalių situacijų valdymo darbo grupė.

**Bendras darbuotojų skaičius** – 41.

**Pedagoginių darbuotojų skaičius** – 27**,** iš jų:

* mokytojų dirbančių pagrindinėse pareigose – 24;
* atestuotų pedagogų skaičius – 27;
* turinčių metodininko kvalifikacinę kategoriją – 4;
* turinčių vyresn. mokytojo kvalifikacinę kategoriją – 16;
* turinčių mokytojo kvalifikacinę kategoriją – 5.

**Pagalbos mokiniui specialistai – 4:** mokytojo padėjėjas, psichologas, logopedas, sveikatos priežiūros darbuotojas.

Bibliotekos – skaityklos darbą organizuoja bibliotekininkas. Organizuojamas 1-5 klasių mokinių, laukiančių autobuso, užimtumas po pamokų.

3. KVALIFIKACIJOS TOBULINIMAS

3.1. GIMNAZIJOS VADOVŲ KVALIFIKACIJOS TOBULINIMAS:

|  |  |  |  |  |
| --- | --- | --- | --- | --- |
| Metai | Direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2015 | 6 | 4 | 5 | - |
| 2016 | 11 | 9 | 10 | - |

3.2. PEDAGOGŲ KVALIFIKACIJOS TOBULINIMAS

2015 m. – 5 ir daugiau dienų tobulino savo kvalifikaciją 54 proc. pedagogų;

2016 m. – 5 ir daugiau dienų tobulino savo kvalifikaciją 85 proc. pedagogų.

30 proc. padaugėjo pedagogų aktyviai tobulinančių savo kvalifikaciją.

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur) | Pedagogų kvalifikacijai tobulinti panaudotų lėšų procentas (%) | Pastabos |
| 2015 | 632,00 | 632,00 | 100 % | - |
| 2016 | 1179,00 | 1179,00 | 100 % | - |

**Pedagogų kvalifikacijos tobulinimo formos:**

**Individualus tobulinimas** – Pradinio ugdymo mokytoja A. Fedorovič studijuoja anglų kalbos filologiją Lietuvos edukologijos universitete. Istorijos mokytojas T. Božerocki studijuoja Vilniaus universitete doktorantūroje, anglų kalbos mokytoja Justyna Dacevič baigė pedagogikos studijas Vilniaus Universitete.

**Specializuoti kursai, seminarai** – 100 proc. vadovų, mokytojų ir pagalbos mokiniui specialistų 2016 metais dalyvavo kvalifikacijos tobulinimo kursuose, seminaruose remiantis iškeltais gimnazijos tikslais bei uždaviniais.

**Viešoji nedarbinė veikla** - 100 proc. vadovų, mokytojų ir pagalbos mokiniui specialistų dalyvavo Olweus prevencinėje programoje; 17,6 proc. mokytojų dalyvavo respublikiniame projekte „Tautų tiltas“; 18,6 proc. mokytojų bei pagalbos mokiniui specialistų dalyvavo 1-5 klasių mokinių Vasaros poilsio stovykloje; 90 proc. pedagogų dalyvavo tarptautiniame projekte „Cimbolistų mokyklėlė“, pradinio ugdymo mokytojai dalyvavo projekte „Apibėk mokyklą“, 15 proc. pedagogų dalyvavo tarptautiniame projekte „Lyderių mokykla 2016“ pagal Jaunųjų lyderių programą, 5 proc. mokytojų dalyvavo projekte „Aktyvi mokinių savivalda“, 10 proc. mokytojų dalyvavo tarptautiniame projekte „Młodzi Polacy z Wileńszczyzny”.

4. MOKINIAI (SKAIČIUS, KOMPLEKTAI)

Gimnazijoje 2016 m. pabaigoje buvo sukomplektuota 12 klasių komplektų, mokėsi 130 mokinių. Mokinių skaičius palyginus su 2015 m. padidėjo 0,77 proc.

**Švietimo pagalbos teikimas mokiniams, turintiems specialiųjų ugdymosi poreikių:**

2016 m. mokėsi 10 specialiųjų ugdymosi poreikių turinčių mokinių, t. y. 7,7 procentų.

2015 m. mokėsi 6 specialiųjų ugdymosi poreikių turintys mokiniai, t. y. 4,5 procentų.

5. MOKYKLOS VEIKLOS REZULTATAI

5.1. MOKINIŲ, BAIGUSIŲ PAGRINDINIO UGDYMO PROGRAMĄ IR ĮGIJUSIŲ PAGRINDINĮ IŠSILAVINIMĄ, SKAIČIUS:

|  |  |  |  |
| --- | --- | --- | --- |
| Metai | Mokinių, baigusių pagrindinio ugdymo programą, skaičius | Mokinių, baigusių pagrindinio ugdymo programą, procentas (%) | Pastabos |
| 2016 | 12 | 100 % | - |
| 2015 | 13 | 100 % | - |

5.2. MOKINIŲ, BAIGUSIŲ PAGRINDINIO UGDYMO PROGRAMĄ, TOLIMESNIS MOKYMASIS:

|  |  |  |  |  |  |  |
| --- | --- | --- | --- | --- | --- | --- |
| Metai | Mokinių skaičius | Tęsia mokymąsi: | Iš jų vidurinėse mokyklose ir gimnazijose | Iš jų profesinėse mokyklose | Dirba | Nesimoko ir nedirba |
| 2016 | 12 | 12 | 11 | 1 | - | - |
| 2015 | 13 | 13 | 12 | 1 | - | - |

5.3. MOKINIŲ, BAIGUSIŲ VIDURINIO UGDYMO PROGRAMĄ IR ĮGIJUSIŲJŲ VIDURINĮ IŠSILAVINIMĄ, SKAIČIUS:

|  |  |  |  |  |
| --- | --- | --- | --- | --- |
| Metai | Mokinių, baigusių vidurinio ugdymo programą, skaičius | Mokinių, įgijusių vidurinį išsilavinimą, skaičius | Mokinių, įgijusių vidurinį išsilavinimą, procentas (%) | Pastabos |
| 2016 | 17 | 17 | 100 % | - |
| 2015 | 14 | 14 | 100 % | - |

Pasiekėme, kad per 2015-2016 mokslo metus 100% 12 klasės mokinių baigė vidurinio ugdymo programą bei įgijo vidurinį išsilavinimą. Nėra mokinių, paliktų kartoti programą. Iš 17 abiturientų – 9 studijuoja aukštosiose mokyklose.

Tolesnės abiturientų veiklos palyginimai:

* 2015 m. 64 proc. abiturientų tęsia mokymą;
* 2016 m. 53 proc. abiturientų tęsia mokymą.

Lenkų Mokytojų draugijos „Macierz Szkolna“ organizuotame konkurse „Geriausia mokykla – geriausias mokytojas“ tarp geriausių mokytojų buvo apdovanota mūsų gimnazijos **matematikos mokytoja Hendrika Savel ir anglų kalbos mokytoja Inga Kondratovič.**

Pagal mokyklų reitingą, kurį skelbia laikraštis „Veidas“, mūsų gimnazija yra 40 vietoje.

**2016 metų valstybinių brandos egzaminų rezultatai:**

**IVG klasės mokinio Valdo Kondratovič** užsienio (rusų) kalbos valstybinio brandos egzamino įvertinimas maksimalus -**100** balų (mokytoja I. Lavrinovič), užsienio (anglų) kalbos valstybinio brandos egzamino reultatas - **93** balai (mokytoja I. Kondratovič)*,* lietuvių kalbos ir literatūros valstybinio brandos egzamino įvertinimas  - **91** balas (mokytoja A. Maciulevič).

**Kitas mūsų gimnazijos dvyliktokas Valdemar Baran laikydamas** užsienio (anglų) kalbos valstybinį brandos egzaminą surinko **91** balą  (mokytoja I. Kondratovič)*,* matematikos valstybinio brandos egzamino rezultatas - **89**balai (mokytoja H. Savel).

**Edita Vežbovič per** užsienio (rusų) kalbos valstybinį brandos egzaminą buvo įvertinta **98**balais  (mokytoja I. Lavrinovič).

**Justina Katkovska** užsienio (rusų) kalbos valstybiniame brandos egzamine surinko **89**balų įvertinimą (mokytoja I. Lavrinovič)*.*

**Olimpiados, konkursai:**

Vilniaus rajono Lenkų kalbos ir literatūros olimpiadoje V. Kondratovič IVG kl. mokinys tapo laureatu, dalyvavo respublikiniame olimpiados etape. (mokytoja E. Klimaševskaja).

Trys mokiniai pateko į 50 geriausiųjų Lietuvoje Tarptautiniame matematikos konkurse „Kengūra“ (mokytoja H. Savel).

E. Grigorovič IG klasės mokinė laimėjo I vietą istorijos ir tikybos respublikiniame konkurse „Gailestingumo keliais“ (mokytojai I. Mackevič ir T. Božerocki).

II-IVG klasių mokinių komanda respublikiniame konkurse „Išmaniosios kovos“ pateko į finalą (mokytoja R. Dubicka).

IVG klasės mokinys V. Baran respublikiniame konkurse „Ką žinai apie kariuomenę“ pateko į finalą (mokytoja L. Gajevska).

Rajoninėje Lenkų kalbos mini olimpiadoje III vietą laimėjo R. Kovalevski – 8 kl. mokinys (mokytoja E. Klimaševskaja).

Rajoniniame anglų kalbos konkurse IIG klasės mokinys D. Gudanec laimėjo III vietą (mokytoja I. Kondratovič).

Rajoninėje matematikos olimpiadoje IVG klasės Valdemar Baran mokinys gavo pagyrimo raštą (mokytoja H. Savel).

Kūrybinių darbų konkurse „Pavasario simfonija“ 1 klasės mokinė K. Jackevič užėmė I vietą, E. Belkevič - 2 klasės mokinė - II vietą (mokytoja A. Ogar).

Rajoniniame stalo teniso turnyre mergaičių komanda užėmė II vietą (mokytojas G. Ravdo).

Rajoniniame futbolo turnyre „Ledi Golas“ mergaičių komanda užėmė II vietą (mokytojas G. Ravdo).

Rajoniniame šaškių turnyre mergaičių komanda užėmė III vietą (mokytojas G. Ravdo).

**Projektinė veikla:**

Didelį dėmesį kartu su pedagogų darbo grupėmis skyrėme projektinei veiklai. 2016 metais gimnazijoje vykdyti projektai, programos:

* Vaikų vasaros poilsio socializacijos programos projektas, skirtas 1-5 klasių mokiniams, kurį finansavo Vilniaus rajono savivaldybės administracija;
* Tarptautinis projektas „Lyderių mokykla 2016“ pagal Jaunųjų lyderių programą, kurį finansavo Lenkijos Respublika;
* Respublikinis projektas „Tautų tiltas“, kurį finansavo Lietuvos Respublikos švietimo ir mokslo ministerija, organizavo Lietuvos mokinių neformaliojo švietimo centras pagal programą „Būkime kartu“;
* Prevencinės programos OLWEUS projektas „Saugios aplinkos kūrimas mokykloje“;
* Projektas, skirtas 1-4 klasių mokiniams „Apibėk mokyklą“;
* Tarptautinis projektas „Cimbolistų mokyklėlė“, kurį finansavo Lenkijos Respublika;
* Tarptautinis projektas „Aktyvi mokinių savivalda“;
* Tarptautinis projektas „Młodzi Polacy z Wileńszczyzny”;
* Pieno produktų vartojimo vaikų ir švietimo įstaigose paramos programa;
* Vaisių vartojimo skatinimo mokyklose programa.

**Gimnazija organizavo renginius Bezdonių miestelio bendruomenei:**

Sporto šventė, Žiemos šventė, Pavasario koncertas, skirtas Motinos dienos progai, akcija „Padovanok Kalėdų dovanėlę“, projektų „Tautų tiltas 2016“, „Cimbolistų mokyklėlė“, „Apibėk mokyklą“, „Aktyvi mokinių savivalda“, „Młodzi Polacy z Wileńszczyzny” pristatymas.

Siekdama racionalaus ir produktyvaus bendravimo su mokinių tėvais, buvo organizuojami tėvų susirinkimai, susitikimai, renginiai, atvirų durų dienos. Pagalbos mokiniui specialistai nuolat konsultavo mokinius, mokytojus, klasių auklėtojus bei mokinių tėvus.

Mokytojai analizavo mokinių bandomųjų egzaminų, kontrolinių darbų, testų rezultatus, numatė priemones mokymosi rezultatams gerinti.

Siekiant įgyvendinti gimnazijos 2016 metų tikslus, buvo daug dėmesio skirta mokinių karjeros planavimo tobulinimui.

Profesinio darbo grupė veiksmingai vykdė mokinių karjeros ugdymą. Organizavo išvykas į aukštąsias, profesines mokyklas, Karjeros savaitę. Profesinis orientavimas buvo integruotas į mokomuosius dalykus. Mokiniai, dalyvaudami išvykose ar užsiėmimuose mokykloje, turėjo galimybę susipažinti su mokymosi įstaigų pasiūlymais, pažinti įvairių profesijų darbo aspektus, taip pat buvo skatinami kurti savo verslą. Verslumo skatinimas ar streso valdymas tai nauji užsiėmimai, kurie ragina mokinius išbandyti save naujoje veikloje, plečia jų akiratį ir gebėjimus. Buvo organizuotos 6 išvykos ir 4 užsiėmimai.

6. NEMOKAMAI MAITINAMŲ MOKINIŲ SKAIČIUS:

|  |  |  |  |
| --- | --- | --- | --- |
| Metai | Nemokamai maitinamų mokinių skaičius | Nemokamai maitinamų mokinių procentas (%) | Pastabos |
| 2016 | 40 | 31,6 % | - |
| 2015 | 50 | 37,9 % | - |

7. MOKINIŲ PAVĖŽĖJIMAS:

Gimnaziją lanko mokiniai iš Bezdonių kaimo, miestelio, Ąžuolinės, Tapelių, Bliūdikalnio, Arvydų, Skersabalių, Raudondvario, Sužionių kaimų. Į mokyklą ir atgal mokiniai buvo pavežami reisiniu autobusu bei mokykliniu mikroautobusu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | Mokinių, gyvenančių toliau kaip 3 km nuo mokyklos, skaičius | Mokinių, gyvenančių toliau kaip 3 km nuo mokyklos, procentas (%) | Mokinių, pavežamų geltonaisiais, mokykliniais autobusais, skaičius ir (%) | | Mokinių, pavežamų kitu transportu, skaičius:  1) spec. reisais,  2) maršrutiniais autobusais,  3) kitu transportu | | | Pastabos |
| 2016 | 61 | 47 % | 12 | 9,2 % | - | 49 | - | - |
| 2015 | 60 | 45,5 % | 13 | 9,8 % | - | 47 | - | - |

8. GIMNAZIJOS FINANSAVIMAS, TURTAS, UGDYMO APLINKA

Gimnazija yra išlaikoma iš Vilniaus rajono savivaldybės biudžeto lėšų, skirtų pagal asignavimų valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal suformuotą Mokinio krepšelį. 2016 metams buvo skirta 282239,00 eurų Mokinio krepšeliui finansuoti. Iš jų:

* 1179,00 eurų pedagogų kvalifikacijos tobulinimui;
* 1485,41 eurų mokinių pažintinei veiklai organizuoti;
* 264149,00 eurų pedagogų darbo užmokesčiui ir socialinio draudimo įmokoms;
* 888,00 eurų – ryšių paslaugoms (internetas, elektroninis dienynas);
* 1733,00 eurų – spaudiniams;
* 12804,00 eurų kitoms prekėms.

Vilniaus rajono savivaldybės administracijos skirtos lėšos – 120000 eurų gimnazijos patalpų remontui.

2016 metais iš sutaupytų „Darbo užmokestis ir socialinis draudimas“ 11100 eurų bei rėmėjų iš Lenkijos Respublikos 3141,28 eurų buvo nupirkti: stacionarūs kompiuteriai; nešiojami kompiuteriai, mokyklinės lentos, spintos mokymo medžiagoms laikyti, skelbimų lentos, vadovėliai, pratybų sąsiuviniai mokiniams, kėdės, įgarsinimo aparatūra, spausdintuvai, medžiagos dailės ir technologijų pamokoms, projektorius, papildytas sportinis inventorius, suolai aktų salei, roletai, logopedo ir psichologo kabinetų metodinės medžiagos.

Gimnazijoje sukurta ugdymo turiniui įgyvendinti tinkama mokymosi aplinka: įrengti matematikos ir fizikos, chemijos, muzikos ir informacinių technologijų, lenkų kalbos ir tikybos, istorijos ir geografijos, užsienio kalbų, biologijos, chemijos, lietuvių kalbos, menų, pradinio ugdymo, technologijų kabinetai. Yra aktų salė, pagalbos mokiniui specialistų kabinetas, maitinimo kambarys, stadionas. Visi kabinetai, biblioteka, administracijos, psichologo ir logopedo, sveikatos priežiūros specialisto, mokytojų kambario kabinetai kompiuterizuoti, veikia vietinis tinklas ir internetas. Bibliotekoje įrengta 10 darbo vietų mokinių ir mokytojų darbui, iš jų 4 darbo vietos kompiuterizuotos. Bibliotekoje, informacinių technologijų ir muzikos, pradinio ugdymo kabinetuose, logopedo ir psichologo bei mokytojų kambaryje yra spausdintuvai, kopijavimo aparatai. Mokomieji kabinetai aprūpinti būtinomis organizacinėmis priemonėmis ir įranga, mokytojai - šiuolaikinėmis mokymo priemonėmis, mokiniai - reikalingais mokymuisi vadovėliais.

9. GIMNAZIJOS PARTNERYSTĖS RYŠIAI

Siekiant tobulinti mokinių pasirengimą būsimai profesijai, įvairinti ugdymo procesą, skatinti mokinių bendradarbiavimą, mokinių ir mokytojų lyderystę, dalyvavimą projektuose gimnazija bendradarbiauja su: Balstogės universiteto Vilniaus filialo Ekonomikos – informatikos fakultetu, Vilniaus Gedimino technikos universitetu, Vilniaus komunalinių paslaugų mokykla, Lietuvos edukologijos universitetu, Bezdonių „Saulėtekio“ pagrindine mokykla, Buivydžių gimnazija, Bezdonių vaikų darželiu, Lenkijos Respublikos Varšuvos Vilniaus mylėtojų draugija, Lenkijos Respublikos Elko miesto draugija „Zacheusz“, Lenkijos Respublikos Vroclavo universitetu, Vilniaus rajono psichologine ir pedagogine tarnyba, Nemenčinės nuovados policija, Vilniaus miesto savivaldybės Visuomenės sveikatos biuru, Lenkiškų mokyklų mokytojų draugija Lietuvoje „Macierz Szkolna“.

10. VADOVO INDĖLIS, TOBULINANT MOKYKLOS VEIKLĄ

Skatinau gimnazijos bendruomenės narius teikti informaciją apie gimnazijos veiklą rajoninėje spaudoje, gimnazijos bei rajono internetiniame puslapyje.

Subūriau gimnazijos bendruomenės komandas bendradarbiavimo sutarčių su socialiniais partneriais mokinių karjeros ugdymo, projektų vykdymo ir kitais klausimais sudarymui - su Vilniaus rajono pedagogine psichologine tarnyba, VšĮ „American English School“, Lenkijos Respublikos Elko miesto draugija „Zacheusz“, Vilniaus draugija „Stowarzyszenie inicjatyw społecznych“, Lenkijos Respublikos Vroclavo miesto fundacija na Rzecz Studiów Europejskich. Sudariau sąlygas Vilniaus universiteto bei Lietuvos edukologijos universiteto studentams atlikti pedagoginę praktiką. Vietos jaunimui sudarytos sąlygos sportuoti gimnazijos stadione.

Skatinau, kad gimnazijos mokiniai dalyvautų rajono, šalies, tarptautiniuose konkursuose, olimpiadose ir kituose renginiuose.

Subūriau specialistų, teikiančių pagalbą mokiniui, komandą, kurie padeda mokiniui jaustis saugiam gimnazijoje.

Inicijavau Gimnazijos darbo tvarkos taisyklių, Mokinių vertinimo pasiekimų ir pažangos tvarkos aprašo, Gimnazijos veiklos kokybės įsivertinimo tvarkos aprašo bei Gimnazijos mokinių išvykų, turistinių žygių, ekskursijų, varžybų organizavimo tvarkos aprašo analizavimą, koregavimą, atnaujinimą. Pristačiau atnaujintus dokumentus gimnazijos bendruomenei.

Inicijavau gimnazijos strateginio veiklos plano 2015–2017 m. vykdymo analizės atlikimą už 2016 metus ir rezultatų pristatymą bendruomenei.

Pristačiau gimnazijos veiklos įsivertinimo ataskaitą gimnazijos bendruomenei, Nacionalinių mokyklų vertinimo agentūrai.

Siekiant modernizuoti mokymosi aplinką ir kurti modernią ir patrauklią mokyklą, daug dėmesio skyriau gimnazijos kabinetų edukacinių aplinkų turtinimui.

Inicijavau priemonių įvykdymą gimnazijos Higienos pasui gauti. Gautas gimnazijos Higienos pasas.

11. PROBLEMOS, REIKALINGA PAGALBA

1. Mažas mokinių skaičius.

2. Trūksta patalpų priešmokyklinei grupei įsteigti.

3. Nėra sporto salės.

|  |  |
| --- | --- |
| Direktorė | Veslava Voinič |

SUDERINTA

Vilniaus r. Bezdonių Julijaus Slovackio

Gimnazijos tarybos

2016 m. vasario 8 d. posėdžio protokolu Nr.2